**ZAPISNIK SA SASTANKA 6. SJEDNICE UPRAVNOG VIJEĆA POU ZABOK**

**Nazočni: Turković Sandra, Kuhada Štefica i Vrančić Tihomir.**

**Opravdano odsutna (zbog bolesti): Skitanić Rubil Martina.**

**Zapisničar: Vančina Ivan**

Sandra Turković (predsjednica Upravnog vijeća), pozdravila je sve nazočne i predložila je sljedeći dnevni red (u skladu sa pozivom na sjednicu):

1. Usvajanje zapisnika sa 5. sjednice UV;
2. Donošenje Godišnjeg plana i programa rada Pou Zabok za školsku godinu 2018.2019.;
3. Donošenje Školskog kurikuluma za školsku godinu 2018./2019.;
4. Donošenje Odluke o imenovanju službenika za zaštitu osobnih podataka Pou Zabok;
5. Donošenje Politike privatnosti Pou Zabok;
6. Donošenje Strategije zaštite osobnih podataka Pou Zabok;
7. Donošenje Pravilnika o zaštiti osobnih podataka Pou Zabok;
8. Donošenje Odluke o blagajničkom maksimumu;
9. Razno;

Prijedlog dnevnog reda je jednoglasno usvojen.

**Ad. 1.** Zapisnik sa sastanka 5. sjednice Upravnog vijeća POU Zabok jednoglasno je usvojen.

**Ad. 2.** Prijedlog Godišnjeg plana i programa rada Pou Zabok nalazi se u prilogu poziva (nalazi se uz poziv za današnju 6. Sjednicu). Mr. sci. Ivan Vančina je ukratko obrazložio sadržaj Prijedloga Godišnjeg plana i programa rada Pou Zabok, uz informaciju da godišnji plan i program rada ustanova treba donijeti do 30. rujna za sljedeću školsku godinu.

Na temelju članka 25. Statuta Pou Zabok, a na temelju prethodnog mišljenja Stručnog kolegija-Vijeća obrazovnih programa članak 45. Statuta Pou Zabok) i na temelju Školskog kurikuluma, Upravno vijeće Pou Zabok je na 6. sjednici održanoj 02.11.2018. godine jednoglasno donijelo Godišnji plan i program rada za školsku godinu 2018./2019.

**Ad. 3.** Prijedlog Školskog kurikuluma Pou Zabok nalazi se u prilogu poziva za 6. sjednicu UV-a. Mr.sci. Ivan Vančina ukratko je obrazložio sadržaj Školskog kurikuluma uz napomenu da Školski kurikulum donosi ustanova na osnovu Nacionalnog kurikuluma do 15. rujna.

Upravno vijeće Pou Zabok temeljem članka 28. Zakona o odgoju i obrazovanju u osnovnoj i srednjoj školi (N.N. 87/08., 86/09. I 92/10.) i članka 25. Statuta na 6. sjednici jednoglasno donosi Školski kurikulum Pou Zabok za školsku godinu 2018./2019.

**Ad. 4.** Na temelju članka 37. Uredbe (EU) 2016/679 Europskog Parlamenta i Vijeća od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Službeni list Europske unije L 119/1; nastavno: Opća uredba) i članka 25. Statuta Pučkog otvorenog učilišta Zabok, Klasa: 602-07/11-01/01, URBROJ: 2197-14/01-11/498-1, Upravno vijeće Pučkog orvorenog učilišta Zabok jednoglasno na 6. sjednici Upravnog vijeća dana 02. studenog 2018. godine donosi Odluku kojom se Mr. sci. Ivan Vančina – Voditelj obrazovnih djelatnosti imenuje službenikom za zaštitu osobnih podataka Pučkog otvorenog učilišta Zabok. Zadaće su službenika za zaštitu osobnih podataka: informiranje i savjetovanje voditelja obrade ili izvršitelja obrade te zaposlenika koji obavljaju obradu o njihovim obvezama iz ove Uredbe te drugim odredbama Unije ili države članice o zaštiti podataka, praćenje poštovanja ove Uredbe te drugih odredaba Unije ili države članice o zaštiti podataka i politika voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije, pružanje savjeta, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Opće uredbe, suradnja s nadzornim tijelom i djelovanje kao kontaktna točka za nadzorno tijelo o pitanjima u pogledu obrade, što uključuje i prethodno savjetovanje iz članka 36., te savjetovanje, prema potrebi, o svim drugim pitanjima.

**Ad. 5.** Prijedlog Politike privatnosti zaštite osobnih podataka naazi se u prilogu poziva za 6. sjednicu UV-a Pučkog otvorenog učilišta Zabok. Nakon kratkog obrazloženja ravnatelja, na temelju članka 37. UREDBE (EU) 20167679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Službeni list Europske unije L 119/1; nastavno: Opća uredba) i članka 25. Statuta Pučkog otvorenog učilišta Zabok KLASA: 602-07/11-01/01, URBROJ: 2197-14/01-11/498-1, Upravno vijeće Pučkog otvorenog učilišta Zabok dana 02. studenog 2018. godine jednoglasno je donijelo Politiku privatnosti zaštite osobnih podataka Pučkog otvorenog učilišta Zabok.

**Ad. 6.** Prijedlog Strategije/Smjernice zaštite osobnih podataka Pou Zabok nalazi se u prilogu poziva za 6. sjednicu UV-a Pučkog otvorenog učilišta Zabok. Nakon kratkog obrazloženja ravnatelja, na temelju članka 37. UREDBE (EU) 2016/679 EUROPSKOG PARLAMENTA I VIJEĆA od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Službeni list Europske unije L 119/1; nastavno: Opća uredba i članka 25. Statuta Pučkog otvorenog učilišta Zabok KLASA: 602-07/11-01/01, URBROJ: 2197-14/01-11/498-1, Upravno vijeće Pučkog otvorenog učilišta Zabok dana 02. studenog 2018. godine jednoglasno je donijelo Strategiju/Smjernice zaštite osobnih podataka Pučkog otvorenog učilišta Zabok.

**Ad. 7.** Prijedlog Pravilnika o zaštiti osobnih podataka Pou Zabok nalazi se u prilogu poziva za 6. sjednicu UV-a Pučkog otvorenog učilišta Zabok. Nakon kratkog obrazloženja ravnatelja, na temelju članka 25. Statuta Pučkog otvorenog učilišta Zabok KLASA: 602-07/11-01/01, URBROJ: 2197-14/01-11/498-1, a u vezi s provedbom Zakona o provedbi Opće uredbe o zaštiti podataka („Narodne novine“ broj 42/2018.) od 9. svibnja 2018. godine, dalje: Zakon) i Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL. EU L.119), Upravno vijeće Pučkog otvorenog učilišta Zabok dana 02. studenog 2018. godine jednoglasno je donijelo Pravilnik o zaštiti osobnih podataka Pučkog otvorenog učilišta Zabok. Pravlnik stupa na snagu osmog dana od dana objave na Oglasnoj ploči Pučkog otvorenog učilišta Zabok.

**Ad. 8.** Temeljem članaka 25. i 26. Statuta Pučkog otvorenog učilišta Zabok, Upravno vijeće Pučkog otvorenog učilišta Zabok na svojoj 6. sjednici održanoj 02. studenog 2018. godine u skladu sa Zakonom o fiskalizaciji, jednoglasno donosi Odluku o blagajničkom maksimumu, kojom se utvrđuje potreba određivanja blagajničkog maksimuma u Glavnoj blagajni i Pomoćnim blagajnama Pučkog otvorenog učilišta Zabok. Blagajnički maksimum za blagajne je 10.000,00 kuna. Ova Odluka stupa na snagu danom donošenja, a primjenjuje se od 15. studenog 2018. godine.

**Ad. 9.** Jednoglasno je odobreno produljenje školarine do 30. rujna 2019. godine za polaznike upisane ranijih godina u program za zanimanje: komercijalist/ica n.o.: Fijan Lovro, Hršak Natalija, Hrastinski Laura i Horvatić Dalibor, te za polaznike upisane ranijih godina u program-zanimanje: ekonomist/ica n.o.: Vešligaj Roman.

Gosp ravnatelj je dao informaciju da je financijsko stanje u Pučkom otvorenom učilištu Zabok 30. listopada 2018. godine, isto kao i sa 30. listopadom 2017. godine.

.

Sastanak je završio u 10.00 sati.

Zapisničar

Ivan Vančina

Klasa:602-07/19-01/01

Ur.Broj: 2197-14/01-19/12-1

U Zaboku, 14.01.2019.